Държавен вестник, бр. 54, 2010 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  54
ЗАКОН
за изменение и допълнение на Закона за 
движението по пътищата (обн., ДВ, бр. 20 
от 1999 г.; изм., бр. 1 от 2000 г., бр. 43 и 76 
от 2002 г., бр. 16 и 22 от 2003 г., бр. 6, 70, 85 
и 115 от 2004 г., бр. 79, 92, 99, 102, 103 и 105 
от 2005 г., бр. 30, 34, 61, 64, 80, 82, 85 и 102 
от 2006 г., бр. 22, 51, 53, 97 и 109 от 2007 г., 
бр. 36, 43, 69, 88 и 102 от 2008 г. и бр. 74, 75, 
82 и 93 от 2009 г.)
§ 1. В чл. 5 се правят следните изменения 
и допълнения:
1. В ал. 2 т. 3 се отменя.
2. Създава се ал. 3: 
„(3) На водача на пътно превозно средство 
е забранено:
1. да управлява пътно превозно средство под 
въздействие на алкохол, наркотици или други 
упойващи вещества;
2. да управлява пътно превозно средство, 
спряно от движение.“
§ 2. В чл. 15 се създава ал. 7: 
„(7) Забранено е преминаването и паркира­
нето на моторни превозни средства в паркове, 
градини и детски площадки в населените места 
извън обозначените за това места.“
§ 3. Член 24а се изменя така:
„Чл. 24а. (1) За ограничаване на скоростта на 
движение се използват изкуствени неравности 
или други средства, които се изграждат или 
монтират на платното за движение.
(2) Министърът на регионалното развитие 
и благоустройството и министърът на вътреш­
ните работи определят с наредба условията за 
изграждане или монтиране върху платното за 
движение на изкуствени неравности и други 
средства за ограничаване на скоростта на дви­
жение и изискванията към тях. 
(3) Не се допуска изграждане или монтиране 
на изкуствени неравности върху платното за 
движение по републиканските пътища извън 
населените места.“
§ 4. В чл. 35, ал. 3 думите „дясната част на 
пътното платно по посока на движението“ се за­
менят с „дясната част на платното за движение“.
§ 5. В чл. 62 т. 5 се отменя.
§ 6. В чл. 86 след думата „светлини“ се 
добавя „и авариен сигнал“. 
§ 7. Създава се чл. 99а:
„Чл. 99а. (1) Карта за паркиране на местата, 
определени за превозните средства, обслужващи 
хора с увреждания и използване на улеснения 
при паркиране, се издава от кмета на съответ­
ната община.
(2) Картата за паркиране по ал. 1 трябва да 
отговаря на изискванията на стандартизиран 
модел на Общността от Приложението към 
Препоръка 98/376/ЕО на Съвета от 4 юни 
1998 г. относно картата за паркиране на хора 
с увреждания.
(3) Картата за паркиране на местата, опреде­
лени за превозните средства, обслужващи хора 
с увреждания и използване на улесненията при 
паркиране, издадено от друга държава – членка 
на Европейския съюз, е валидна на територията 
на Република България, ако е издадена в съответ­
ствие с изискванията на препоръката по ал. 2.“ 
§ 8. В чл. 101, ал. 1 се създава изречение 
второ: „В този случай, ако спряното пътно 
превозно средство се намира в обхвата на път­
ното платно, водачът, когато се намира извън 
превозното средство, трябва да е облечен със 
светлоотразителна жилетка.“ 
§ 9. В чл. 119, ал. 4 след думите „на зави­
ващите“ се добавя „нерелсови“.
§ 10. Член 138 се изменя така:
„Чл. 138. (1) На пътищата, отворени за 
обществено ползване, се допускат превозни 
средства, които отговарят на изискванията на 
този закон и на издадените въз основа на него 
подзаконови актове.
(2) Изпълнителният директор на Изпълни­
телна агенция „Автомобилна администрация“ е 
компетентният орган за одобряване на типа на 
нови превозни средства, системи, компоненти 
и отделни технически възли.
(3) Одобряването на типа на нови колесни 
и верижни трактори за селското и горското 
стопанство, на ремаркетата за тях и на сме­
няемата прикачна техника се извършва по 
реда на Закона за регистрация и контрол на 
земеделската и горската техника. 
(4) Министърът на транспорта, информа­
ционните технологии и съобщенията издава 
наредби за условията и реда за одобряване на 
типа на нови пътни превозни средства, систе­
ми, компоненти и отделни технически възли, 
както и за индивидуално одобряване на нови 
превозни средства.
(5) Съответствието на превозните средства с 
приложимите към тях технически изисквания се 
установява чрез извършването на процедури за:
1. ЕО одобряване на типа на нови превозни 
средства;
2. одобряване на типа на нови превозни 
средства, произвеждани в малки серии;
3. индивидуално одобряване на превозни 
средства;
4. изменение в конструкцията на регистри­
раните превозни средства.
(6) Министърът на икономиката, енерге­
тиката и туризма съгласувано с министъра 
на транспорта, информационните технологии 
и съобщенията определя с наредба реда за 
създаване и начините за нанасяне на иденти­
фикационен номер (VIN код) на превозните 
средства, произведени в Република България.
(7) Пускането на пазара на нови пътни 
превозни средства, за които се изисква ЕО 
сертификат за одобряване на типа, се извърш­
ва въз основа на валиден ЕО сертификат за 
съответствие с одобрения тип.
(8) Пускането на пазара на нови компонен­
ти или отделни технически възли за превозни 
средства, за които се изисква одобряване на